Bandera de Gadsden - Viquipèdia, l'enciclopèdia lliure
La bandera de Gadsden és una bandera històrica dels Estats Units. El fons, gairebé la totalitat de la bandera, és groc, i al mig hi ha una serp cascavell en espiral i en posició defensiva. Dissenyat pel general Christopher Gadsden l'any 1775 per a la marina independentista, durant la Guerra d'Independència dels Estats Units, té sota la serp el lema: Don't tread on me ("No em trepitgis").
El seu significat històric, com indicà Benjamin Franklin,[1] es refereix a l'actitud no ofensiva, sinó merament defensiva de la jove nació en temps de la seva independència, associada al comportament de la cascavell, que no ataca fins que la molesten. Actualment el símbol es fa servir per motius polítics com una forma clara i directa d'expressar el que s'entén per llibertat: «Si no em fico amb tu, doncs, deixa'm en pau!».
↑ Isaacson, Walter. Benjamin Franklin: an American life (en anglès). Simon and Schuster, 2003. ISBN 0684807610.
A Wikimedia Commons hi ha contingut multimèdia relatiu a: Bandera de Gadsden
Deixa'm en pau, història de la bandera Gadsden (castellà)
Símbols de llibertat (castellà)
Gadsden.info (anglès)
Obtingut de «https://ca.wikipedia.org/w/index.php?title=Bandera_de_Gadsden&oldid=18970219»
Banderes dels Estats Units
La pàgina va ser modificada per darrera vegada el 15 oct 2017 a les 16:12.